《洛阳陌》
元代·钱惟善

驱车洛阳陌，周道何逶迟。玉帛走侯甸，金汤固城池。

潘令好桃李，阮生多路歧。铜驼卧荆棘，索靖独先知。

作者简介：钱塘人，字思复，号曲江居士。顺帝至正元年，省试《罗刹江赋》，时锁院三千人，独惟善据枚乘《七发》，辨钱塘江为曲江，由是得名。官副提举。张士诚据吴，弃官。既殁，与杨维桢、陆居仁同葬干山，人称三高士墓。有《江月松风集》。